
Godkjenning av møteinnkalling og agenda

Referat fra møte 14.03.2022
Referatet var godkjent på sirkulasjon.

Orienteringssaker

· Orientering fra siste møte i Utdanningsutvalget v/Trine
Saker fra UU-Mandatene for programråd er godkjent og oppdatert med nytt navn: Programråd for 1.-7.semester. 
Pågår periodisk programevaluering og egenvurdering av studiet. Det ble avholdt en presentasjon for ekstern komite: Bente Gammelgård, Björn Wettermark- Uppsala Universitet. Arbeid/industri rep. Ragnar Hovland, studentrep Emilie Eriksen. 
Undervisningsspråk på masteremner ble også diskutert, men p.t beholder engelsk på forespørsel fra utvekslingsstudenter.
· Læringsassistenter V-22
Ansatt 8 læringsassistenter for emnene FARM (1100, 1120, 2100 og 2120) på 1.-2.semester.
Nytt av året, er at LA får pedagogisk opplæring fra fakultetet.
· Studiestart H-22
Se vedlagt spørreundersøkelse.
· Refleksjoner rundt høy strykprosent i FARM2120
Sluttevalueringer viser at strykprosenten har vært høy i flere år.
[bookmark: _GoBack]Emneansvarlig mener at det må praktiseres strengere håndheving av kravet om beståtte emner fra 1.året. Studenter som har hengefag vil ha større utfordring på undervisning og bestå ordinær eksamen i påfølgende høstsemester 2.år. 

Studiesaker 

Sluttevalueringer for emner V-22
SAK PR/14-22- Sluttevaluering for FARM1130
Vedtak: «Programrådet tar sluttevalueringen til etterretning. Emnet ser ut til å fungere godt, og studentene gir gjennomgående gode tilbakemeldinger. Ingen større endringer utover å gå tilbake til vanlige undervisningsformer samt legge inn noe om bærekraft i undervisningen er planlagt til neste gang emnet går.»

SAK PR/15-22- Sluttevaluering for FARM1140
Vedtak: «Programrådet tar sluttevalueringen til etterretning. Emnet ser ut til å fungere godt. Det har flere karaktergivende innleveringer og krav til oppmøte på bla kollokvier. Enkelte studenter synes det er for mye obligatoriske aktiviteter, mens undervisere mener dette virker disiplinerende på studentene. Foreleserne skal motiveres til å lage mer interaktive forelesninger. Programrådet støtter dette da studentaktivisering er vist til å øke læringsutbytte. Ingen større endringer er planlagt til neste gang kurset går.»

SAK PR/16-22- Sluttevaluering for FARM1150
Vedtak: «Programrådet tar sluttevalueringen til etterretning. Emnet hadde relativ høy strykprosent (37%) på ordinær eksamen og oppfattes som vanskelig av studentene. Det å bruke mer tid på å undervise de vanskelige temaene virker derfor svært fornuftig. Basert på studenttilbakemeldingene kan det også se ut pensum/detaljeringsgrad på hva studentene skal lære seg kan klargjøres enda bedre. Programrådet foreslår at det gjennomføres en forventningsavklaring ang. detaljkunnskap av pensum, samt at studentene får en gjennomgang av tidligere eksamensoppgave(r) for å tydeliggjøre detaljeringsnivået som kreves på eksamen.»


SAK PR/17-22 Sluttevaluering for FARM2130
Vedtak: «Programrådet tar sluttevalueringen til etterretning. Tilbakemeldingene på midtveisevalueringen tyder på at emnet fungerer, men at kommunikasjon rundt studentaktiviserende forelesninger kan bedres og retting av labjournaler kan koordineres enda bedre mellom veilederne.»

SAK PR/18-22 Sluttevaluering for FARM2140
Vedtak: «Programrådet tar sluttevalueringen til etterretning. Endringene som foreslås støttes: omstrukturering av Canvasrom, kvalitetssikring av fagvellevurdering, endring i LUBer, samt endringer i hva den karaktergivende labrapporten dekker og hvor mye den teller.»

SAK PR/19-22 Sluttevaluering for FARM2150
Vedtak: «Programrådet tar sluttevalueringen til etterretning. Emnet har høy strykprosent (38 %), men det jobbes kontinuerlig med å forbedre undervisningen slik at studentene får best mulig utgangspunkt før eksamen. Programrådet støtter at det gjøres en vurdering av om karakteren fra den praktiske delen skal beholdes. Hvis karakteren fra den praktiske delen fjernes er det viktig at det kommer på plass et system som sikrer at studentene har tilstrekkelig kunnskap om kvalitetssikring før de får gå opp til endelig skriftlig eksamen.»

Diskusjonssak
SAK PR/20-22 Studiekvalitetsmidler- fagcafe
Det ble gitt en kort gjennomgang av søknaden samt hvordan studentrekrutering og planlegging av fagkafé er tenkt gjennomført. Oppstart av fagkaféen er planlagt til høstsemesteret 2023 (utsatt et år), og studentene som skal drive fagkaféen vil bli ansatt i løpet av høsten 2022. Vårsemesteret 2023 vil bli brukt til planlegging. Studentene som ansettes vil ha hovedansvar for utvikling av fagkafeen mens emneansvarlige på førstesemester, programrådesleder og -sekretær, samt realfagsbiblioteket (v/Jessica Lönn-Stensrud) vil være tilgjengelig som ressurspersoner. Fagkaféen er tenkt gjennomført på realfagsbiblioteket og de ulike studentforeningen vil bli forespurt om de ønsker å delta med salg vafler/kaker og lignende.

SAK PR/13-22 Eventuelt
Ang. semesterevalueringen: Da programrådet ser en økende tendens til negative personkarakteristika i semesterevalueringen vil vi oppfordre semesterkomiteene til å legge ut en beskjed i canvas om at det vi ønsker tilbakemeldinger på er det faglige innholdet i emnene samt hvordan emnet er organisert, og ikke direkte, usaklige og negative kommentarer på enkeltpersoner som deltar i undervisningen. Studentene vil bli oppfordret til å ta direkte kontakt med emneansvarlig om tilbakemeldingene gjelder enkeltpersoner. Vi ønsker ikke at semesterevalueringene skal bli som et anonymt kommentarfelt. Fagutvalget vil også ta opp det økende problemet med negative personkarakteristika i semesterevalueringen i sitt neste møte. Ida Robertsen er permanent vara for Trine Halvorsen i UU.

